b'\n_START_ARTICLE_\nJadranska zarja\n_START_PARAGRAPH_\nJadranska zarja je bil slovenski politi\xc4\x8dni \xc5\xa1tirinajstdnevnik._NEWLINE_\xc4\x8casopis je s podnaslovom Politi\xc4\x8den podu\xc4\x8diven kratko\xc4\x8dasen list izhajal v letih 1869-1870 v Trstu. V nakladi okoli 3.500 izvodov ga je izdajal, zalagal in urejal, prav tako kot tudi zabavni list Juri s pu\xc5\xa1o, Ga\xc5\xa1par Henrik Martelanec. Jadranska zarja je sledila usmeritvi, ki jo je Ivan Piano za\xc4\x8drtal v Ilirskem Primorjanu oziroma Slovenskemu Primorcu: boju za svobodo in enakopravnost Slovencev ob Jadranu, strinjanju z zahtevami slovenskih taborov, nasprotovanju akcijam italijanskih nacionalistov in odobravanju mladoslovenske usmeritve. Oba lista Jadranska zarja in Juri s pu\xc5\xa1o sta izhajala izmeni\xc4\x8dno na \xc5\xa1tirinajst dni in sta z izmeni\xc4\x8dnim izhajanjem predstavljala tednik.'